Fabio Kannavaro
Fabio Kannavaro (itāļu: Fabio Cannavaro; dzimis 1973. gada 13. septembrī Neapolē) ir Itālijas futbola treneris un bijušais futbolists. Kā futbolists viņš spēlēja centra aizsarga pozīcijā, aizvadījis 136 spēles Itālijas izlasē, 2006. gada FIFA Pasaules kausa uzvarētājs. 2006. gadā tika atzīts par FIFA Gada futbolistu un ieguvis arī Zelta bumbu (Ballon d'Or). Kopš 2024. gada aprīļa futbola kluba Udinese galvenais treneris.